વર્ષ ૨૦૦૭માં મિસ ઇન્ડિયા ઇન્ટરનેશનલનો ખિતાબ જીતી ચૂકેલી ઇશા ગુપ્તા પોતાની ચાર વર્ષની કરિયરમાં અાઠ ફિલ્મો કરી ચૂકી છે. તેના માધ્યમથી તેને કોઈ મોટી સફળતા મળી નથી, છતાં પણ તેની પાસે ‘રંગૂન’, ‘કમાન્ડો-૨’, ‘હેરાફેરી-૩’ અને ‘બાદશાહો’ જેવી ફિલ્મો છે. મોડલિંગની દુનિયામાંથી ફિલ્મોમાં પ્રવેશેલી ઇશા ગુપ્તા કહે છે કે ભારતીય મોડલોના અનોખા લુકની દુનિયાભરમાં પ્રશંસા થાય છે. િવદેશી કાર્યક્રમોમાં હંમેશાં ભારતીય મોડલોની માગ હોય છે. ભારતીય મોડલ પોતાના વાસ્તવિક અને અલગ લુક માટે અોળખાય છે. ઇશા ફેશન માટે સદાબહાર અભિનેત્રી રેખા અને સીમી ગરેવાલને પોતાના અાદર્શ માને છે. તે કહે છે કે હું કોઈનું અનુકરણ કરવા ઇચ્છતી નથી, પરંતુ અા બંને મને ગમે છે. ઇન્ટરનેશનલ ફેશનની દુનિયામાં મારા પસંદગીના લોકો અડ્રે હેપબર્ન અને મેરેલિન મનરો છે.